New York (B/SN). Zjednoćene narody (UN) chcedźa zahajić jednanja k wotpokazanju a wotstronjenju atomowych bróni. USA, Ruska, Francoska a Wulkobritaniska kaž tež Israel, kiž ma pječa tohorunja atomowe brónje, hłosowachu přećiwo tajkim jednanjam. 123 sobustawskich statow hłosowaše za to. Konferenca ma so w měrcu w New Yorku, we hłownym sydle UN, započeć.
Snano bamž tola přijědźe?
Rom (B/SN). Bamž Franciskus njeje swoje pućowanje do Němskeje k swjatočnosćam „500lětny jubilej reformacije“ w lěće 2017 hišće cyle wotprajił. Nimale wěste w jeho pućowanskim planje dotal jenož je, zo wopyta wón Indisku a Bangladesh, rjekny wón na wróćolěće žurnalistam z dwudnjowskeho přebywanja w Šwedskej. Tež předsyda Němskeje biskopskeje konferency, kardinal Reinhard Marx, běše před pućowanjom bamža na zahajenje swjatočnosćow k reformaciji w Šwedskej rěčał wo móžnym wopyće bamža w Němskej k zakónčenju jubilejneho lěta.
Biskop zawjazuje měšnikow
szl_Latn bam_Latn szl_Latn ces_Latn